इस शख्स ने तानी बंदूक, तो लोहे की रॉड लेकर टूट पड़ी ये एक्ट्रेस, देखें Video  
डोनल बिष्ट का वायरल हुआ वीडियो
'दिल तो हैप्पी है जी' में निभाती हैं हैप्पी का किरदार
सोशल मीडिया पर वायरल हो रहा है वीडियो
टेलीविजन के पॉपुलर शो 'दिल तो हैप्पी है जी (Dil Toh Happy Hai Ji)' में हैप्पी का किरदार निभाने वाली एक्ट्रेस डोनल बिष्ट (Donal Bisht) का एक वीडियो सोशल मीडिया पर जमकर वायरल हो रहा है. इस वीडियो में डोनल गुंडे के साथ लड़ाई करती नजर आ रही हैं. वायरल हो रहे इस वीडियो में डोनल किडनैप हुई बच्चों को गुंडों की गिरफ्त से छुड़ाने की पूरी कोशिश कर रही हैं. डोनल गुंडे पर काबू पाने के लिए उसकी रॉड से भी पिटाई करती हैं. एक्ट्रेस डोनल ने ये वीडियो अपने इंस्टाग्राम एकाउंट से शेयर किया है. अपने इस वीडियो को शेयर करते हुए डोनल ने लिखा, 'यहां पर स्लो मोशन किक, बलोपर और बुल्सआई शूट्स हैं, ये नहीं भूले कि ये सब पेंसिल हील पर किया गया है. हां, मुझे पता है कि मैं क्रेजी हूं और मैं इस चीज से बहुत प्यार करती हूं.'
Some peekaboo #todaysepisode ...here it is Slow motion main some kickass kicks, bloppers & bullseye shots ...& not to forget all that on pencil heels ya I know I'm crazy & I love it.. ... #diltohappyhaiji #making @starplus
A post shared by  Donal Bisht (@donalbisht) on Aug 7, 2019 at 12:14pm PDT
डोनल (Donal Bisht) के इस वीडियो पर फैन्स खूब कमेंट कर रहे हैं और उनकी परफॉर्मेंस की तारीफ कर रहे हैं. बता दें एक्ट्रेस डोनल बिष्ट ने 'दिल तो हैप्पी है जी' में एक्ट्रेस जस्मिन भसीन को रिप्लेस किया है. अब जस्मिन की जगह डोनल सीरियल में हैप्पी का किरदार निभाती नजर आ रही हैं. जस्मिन की तरह ही डोनल भी हैप्पी के किरदार में दर्शकों को खूब पसंद आ रही हैं.
अगर एक्टिंग करियर की बात करें तो एक्ट्रेस डोनल बिष्ट (Donal Bisht) ने साल 2015 में स्टार प्लस के शो 'एयरलाइन' से अपने एक्टिंग करियर की शुरुआत की थी. उसके बाद डोनल ने 'विश्वास एक कलश (Vishwaas Ek Kalash)', 'एक दीवाना था' और 'रूप- मर्द क नया स्वरूप' जैसे सुपरहिट सीरियल में काम किया. फिलहाल एक्ट्रेस 'दिल तो हैप्पी है जी' में हैप्पी मेहरा का किरदार निभा रही हैं.